石梨貝

石梨貝，本名石犁背，係香港一笪地方，喺新界葵青區葵涌石梨貝水塘一帶，而家啲人會用埋個名叫山另一面嘅石籬邨一帶。

古時葵涌東便嘅山脈叫石犁山，近南面嘅山頭叫石犁頭，近北面嘅山頭叫石犁尾，山脈南面嘅山谷就叫石犁背。

1920年代，起石梨貝水塘嗰陣石犁背村村民畀政府逼遷到山脈另一面，佢哋貪鍾意就帶埋石犁背個名到新嗰度用，後來新嗰啲地方(石犁坑、石犁尾)寫成「石梨貝」。

隨住石籬邨嘅落成，石梨貝嘅地名又會寫石梨或石籬。